  Майя Бывальцева 17-тӥ шуркынмонэ 17 час 30 минутэ Удмуртиысь профсоюзъёслэн юртазы (Бородин нимо урам, 21) калыкъёслэн эшъяськонзылы сӥзем ӝыт ортчоз. Ужрадын бадӟымъёслы но, пиналъёслы но программа луоз. Со сярысь ивортодэтъя «Удмуртия» агентстволы пумиськонэз огез радъясь, элькунысь Бигер нылкышноослэн «Ак калфак» огазеяськонзылэн кивалтӥсез Алия Абдуллина вераз. Лыктыны быгато пӧртэм выжыысь, пӧртэм арлыдо адямиос. <…> Пиналъёс понна мастер классъёс луозы, кылсярысь, суреданъя, аквагримъя, озьы ик викторинаос Алия Абдуллина, Удмуртиысь Бигер нылкышноослэн «Ак калфак» огазеяськонзылэн кивалтӥсезУжрадын мусульман калыкъёслэн лулчеберетэнызы, сям-йылоъёсынызы тодматозы. Дагестанысь юри лыктэм коллектив мунаджатъёсты быдэстоз. Мунаджатъёс – со вӧсьлык кырӟанъёс шуыны луоз. Со туж чебер, чебер крезьгурен Алия Абдуллина, Удмуртиысь Бигер нылкышноослэн «Ак калфак» огазеяськонзылэн кивалтӥсезУжрадэ пыриськыны мылкыд карисьёслы нокыӵе ватсаса куронъёс ӧвӧл, пусйиз Алия Абдуллина. Солэн кылъёсызъя, та выллем пумиськонъёсын соос тросэзлэн адямиослэн йырвизьмазы кылдэм шонертэм малпанъёсты палэнтыны тыршо. Кытын ке кыӵе ке теракт яке мар луэ ке, мусульманъёс янгыш шуо. Нош милям возьматэммы потэ, ми сыӵеесь ӧвӧл, ми мукетэсь Алия Абдуллина, Удмуртиысь Бигер нылкышноослэн «Ак калфак» огазеяськонзылэн кивалтӥсезЭшъяськон ӝытын ваньзэсты ческыт сиёнъёсын утялтозы, кузьымъёс сётозы. Пумиськонэз Удмуртиысь Бигер нылкышноослэн «Ак калфак» огазеяськонзы но Дагестанысь калыкъёслэн «Наследие» огазеяськонзы. ВАТСАН Ак калфак – тӧдьы калфак, калфак – бигер нылкышноослэн йыре пононзы Тодэ вайытом, 20-тӥ шуркынмонэ Татарстанысь удмуртъёслэн лулчеберетъя йӧскалык автономизы Казаньын удмурт ӝыт-шулдыръяськон ортчытоз.   Тегъёс: Мерлык Лулчеберет Ижкар Удмуртия йӧскалыклулчеберет бигеръёс йӧслыкъёс  